Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1306

1. Élõ szarvasmarha, juh és kecske, valamint ezek embriója, petesejtje belföldi forgalmára vonatkozó külön jogszabályban foglaltak betartását az állomásnak fokozottan kell ellenõrizni. Szarvasmarha esetén az importból származó állatok forgalmát az állomás köteles figyelemmel kísérni a 2. számú melléklet C) fejezetében foglalt, az állattartó számára elõírt nyilvántartás alapján. Ennek során az állomás az illetékességi területére vonatkozó alábbi adatokat köteles nyilvántartani: — az állat származási országa és az importálás ideje (év, hó); — az állat születési ideje (év, hó); — az állat jelenlegi tartási helye, és ha korábban más hazai állományban tartották, akkor a korábbi tartási hely adatai; — az állat elhullásának, vágásra vagy továbbtartásra való értékesítésének vagy exportálásának ideje (év, hó); — export esetén a célország megnevezése; — továbbtartásra történõ belföldi értékesítés esetén, az új tartási hely megjelölése; — vágásra történõ belföldi értékesítés esetén, a vágóhíd megjelölése, kényszervágásra küldött állat esetén az ok megjelölése, a gyorsteszt eredménye (kényszervágás esetén 24 hónap felett, rendes vágás esetén 30 hónap felett); — az elhullás esetén az oka megjelölése, az elhullás elõtt tapasztalt tünetek, 24 hónaposnál idõsebb egyed esetén a gyorsteszt eredménye, illetve TSE gyanú vagy egyéb idegrendszeri tünetek esetén a kórszövettan és az elõírt megerõsítõ vizsgálat eredménye.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes